Babelscape/SREDFM huggingface dataset:
Στάνλεϊ Χο

Ο Στάνλεϊ Χο αγγλικά: Stanley Ho Hung sun (Κινέζικα: 何鴻燊, 25 Νοεμβρίου 1921 - 26 Μαΐου 2020) ήταν δισεκατομμυριούχος επιχειρηματίας του Χονγκ Κονγκ και του Μακάο και φιλάνθρωπος.

Ο Χο είχε το παρατσούκλι του Νονός και Βασιλιάς των Τυχερών Παιχνιδιών, αντικατοπτρίζοντας το κρατικό μονοπώλιο που κατείχε στη βιομηχανία τυχερών παιχνιδιών του Μακάο για 75 χρόνια. Ο πλούτος του μοιράστηκε μεταξύ της κόρης του, Pansy Ho (5,3 δισεκατομμύρια δολάρια) που κατέχει την MGM Macau, την τέταρτη σύζυγο του Angela Leong (4,1 δισεκατομμύρια δολάρια) που είναι διευθύνων σύμβουλος της SJM Holdings και του γιου του Lawrence Ho (2,6 δισεκατομμύρια δολάρια) που κατέχει στο καζίνο Η πόλη των ονείρων.

Ο Χο ήταν ο ιδρυτής και πρόεδρος της Shun Tak Holdings, μέσω των οποίων κατείχε πολλές επιχειρήσεις, όπως ψυχαγωγία, τουρισμό, ναυτιλία, ακίνητα, τραπεζικές και αεροπορικές μεταφορές. Εκτιμάται ότι οι επιχειρήσεις του απασχολούν σχεδόν το ένα τέταρτο του εργατικού δυναμικού του Μακάο. Εκτός από το Χονγκ Κονγκ και το Μακάο, επένδυσε επίσης στην ηπειρωτική Κίνα, την Πορτογαλία, τη Βόρεια Κορέα όπου εκμεταλλεύτηκε ένα καζίνο, το Βιετνάμ, τις Φιλιππίνες, τη Μοζαμβίκη, την Ινδονησία και το Ανατολικό Τιμόρ.

Οι απόψεις και οι δηλώσεις του σχετικά με την ακίνητη περιουσία και την εμπορική ανάπτυξη του Χονγκ Κονγκ επηρέασαν σημαντικά την αγορά. Στα τελευταία του χρόνια, είχε εμπλακεί σε διαφορές με την αδελφή του, Winnie Ho, σχετικά με την ιδιοκτησία του καζίνο του Μακάο. Έχοντας υποστεί εγκεφαλικό επεισόδιο τον Ιούλιο του 2009, ακολουθούμενο από μια μακρά περίοδο ανάρρωσης, ο Χο ξεκίνησε ενέργειες στα τέλη του 2010 για να διαχωρίσει την οικονομική του αυτοκρατορία στις διάφορες συζύγους και παιδιά του. Ο Χο πέθανε στις 26 Μαΐου 2020 στο νοσοκομείο Sanatorium & Hospital του Χονγκ Κονγκ.
Λάουρα Μαρτινότσι

Η Λάουρα Μαρτινότσι ("Laura Martinozzi", 27 Μαΐου 1639 - 19 Ιουλίου 1687) ήταν η σύζυγος του Αλφόνσο Δ΄ των Έστε, Δούκα της Μόντενα.

Γεννήθηκε στις 27 Μαΐου 1639 στο Φάνο, και ήταν κόρη του Τζιρολάμο Μαρτινότσι και της Λάουρα Ματσαρίνι, αδελφής του καρδινάλιου Μαζαρέν.

Στις 27 Μαΐου 1655 παντρεύτηκε τον Αλφόνσο Δ΄ των Έστε, Δούκα της Μόντενα. Μαζί απέκτησαν τρία παιδιά:
*τον Αλφόνσο (1657-1658), πέθανε σε βρεφική ηλικία.
*την Μαρία (1658–1718), παντρεύτηκε τον Ιάκωβο Β΄ της Αγγλίας. Απέκτησαν 12 παιδιά.
*τον Φραγκίσκο (1660–1694), παντρεύτηκε τη Μαργαρίτα-Μαρία Φαρνέζε. Δεν απέκτησαν παιδιά.

Μετά το θάνατο του συζύγου της το 1662, έγινε αντιβασίλισσα της Μόντενα μέχρι την ενηλικίωση του γιου της, Φραγκίσκου Β΄ των Έστε, Δούκα της Μόντενα. Η Λάουρα εγκαταλείφθηκε από τον γιο της. Ο ψυχικά και σωματικά αδύναμος Φραγκίσκος τέθηκε υπό την επιρροή του ετεροθαλούς θείου του Τσέζαρε, και έτσι η Λάουρα μετακόμισε στη Ρώμη με τη μητέρα της. 

Πέθανε στις 19 Ιουλίου 1687 στη Ρώμη σε ηλικία 48 ετών. Είναι θαμμένη στην Εκκλησία του Σαν Βιτσέντσο στη Μόντενα.
Αναπτυξιακή Σύγκληση του Μάλι

Η Αναπτυξιακή Σύγκληση του Μάλι (Γαλλικά: "Convergence pour le développement du Mali)," με ακρωνύμιο ΑΝΣΥΜ (Γαλλικά: "CODEM)" είναι ένα πολιτικό κόμμα στο Μάλι. Ιδρύθηκε το 2008 από τον Χουσεΐνι Αμιόν Γκίντο, που έγινε και ο πρώτος πρόεδρος του κόμματος.

Το σύμβολο του κόμματος είναι μία ηλακάτη.
Αλεξάνδρα του Όλντενμπουργκ

Η Μεγάλη Δούκισσα Αλεξάνδρα Πέτροβνα της Ρωσίας ("Великая княгиня Александра Петровна Романова/Velikaya knyaginya Aleksandra Petrovna Romanova)", γεννημένη ως "Αλεξάνδρα του Όλντενμπουργκ" ("Alexandra von Oldenburg", 2 Ιουνίου 1838 - 25 Απριλίου 1900) ήταν κόρη του Δούκα Πέτρου Γεώργιεβιτς του Όλντενμπουργκ.
Ευλαλία του Τουρν και Τάξις

Η Ευλαλία του Τουρν και Τάξις ("Eulalia von Turn und Taxis", γνωστή και ως Ίλα, 21 Δεκεμβρίου 1908 - 30 Δεκεμβρίου 1993) ήταν κόρη του Πρίγκιπα Φρειδερίκου Λαμόραλ του Τουρν και Τάξις.
Ιωάννης Τζυκής

Ο Ιωάννης Τζυκής ήταν βυζαντινός στρατηγός της Αυτοκρατορίας της Νίκαιας του 13ου αιώνα. 

Ο Τζυκής αναφέρεται ότι ήταν δουξ του Θέματος Μυλάσσης και Μελανουδίου, "πανσέβαστος" και "σεβαστός". Η θητεία του σαν δουξ στην περιοχή αλλά και η μοναδική αναφορά στο όνομα του, ήταν το 1211 όπου ασχολήθηκε με την διένεξη μίας μονής και φαίνεται να πέθανε την ίδια περίοδο.
Τιμ Σπαρβ

Ο Τιμ Σπαρβ ("Tim Sparv", γενν. στις 20 Φεβρουαρίου 1987) είναι Φινλανδός επαγγελματίας ποδοσφαιριστής, ο οποίος αγωνίζεται ως αμυντικός μέσος για την ΑΕ Λάρισας. 

Ο Σπαρβ έκανε το διεθνές ντεμπούτο του για τη Φινλανδία τον Φεβρουάριο του 2009, σε ηλικία 21 ετών και έκτοτε είχε πάνω από 70 συμμετοχές, συμπεριλαμβανομένων των συμμετοχών στα προκριματικά των Παγκοσμίων Κυπέλλων του 2010, του 2014 και του 2018. Η οικογένειά του είναι μέλη του σουηδόφωνου πληθυσμού της Φινλανδίας.
Χρήστος Τζόλης

Ο Χρήστος Τζόλης (30 Ιανουαρίου 2002, Θεσσαλονίκη) είναι Έλληνας επαγγελματίας ποδοσφαιριστής, ο οποίος αγωνίζεται ως επιθετικός/πλάγιος μέσος για τον ΠΑΟΚ.
Άννα του Ρόις-Κέστριτς

Η Άννα του Ρόις-Κέστριτς ("Anna Elisabeth von Reuß-Köstritz", γεννημένη ως Άννα Ελισάβετ Ρόις του Κέστριτς "Anna Elisabeth Reuß zu Köstritz", 9 Ιανουαρίου 1837 - 2 Φεβρουαρίου 1907) ήταν κόρη του Ερρίκου ΞΓ´, Πρίγκιπα Ρόις του Κέστριτς.
Εμπερτιστές

Διάταξη εκτέλεσης για τους Εμπερτιστές που εκδόθηκε από το [[Επαναστατικό Δικαστήριο]] και υπογράφηκε από τον δημόσιο κατήγορο Φουκέ-Τενβίλ.
Οι Εμπερτιστές (Γαλλικά: Hébertistes) ήταν ριζοσπαστική επαναστατική πολιτική ομάδα που συνδέθηκε με τον λαϊκιστή δημοσιογράφο Ζακ Εμπέρ, μέλος της λέσχης των Κορδελιέρων. Ήρθαν στην εξουσία κατά τη διάρκεια της περιόδου της Τρομοκρατίας και έπαιξαν σημαντικό ρόλο στη Γαλλική Επανάσταση.

Οι Εμπεριστές ήταν ένθερμοι υποστηρικτές της αποχριστιανοποίησης της Γαλλίας και των ακραίων μέτρων στην υπηρεσία της Τρομοκρατίας, συμπεριλαμβανομένου του νόμου περί υπόπτων που θεσπίστηκε τον Σεπτέμβριο του 1793. Ευνόησαν την άμεση παρέμβαση του κράτους σε οικονομικά θέματα προκειμένου να εξασφαλιστεί η επαρκής προμήθεια εμπορευμάτων, κρασιού και σιτηρών. 

Οι ηγέτες τους εκτελέστηκαν στη γκιλοτίνα στις 24 Μαρτίου 1794.
Κοιλάδα του Έτσο

Η Κοιλάδα του Έτσο (ισπανικά: Valle de Hecho, αραγωνικά: "Val d'Echo" ή "Bal d'Echo") είναι ένας ισπανικός δήμος στην επαρχία της Ουέσκας που ανήκει στην περιφέρεια της Χαθετάνια και βρίσκεται στη δικαστική δικαιοδοσία της Χάκας, στην αυτόνομη κοινότητα της Αραγωνίας στην Ισπανία. 

Η πρωτεύουσα και το δημαρχείο του δήμου βρίσκονται στην πόλη Έτσο, η οποία στις αρχές του 2010 είχε 642 κατοίκους. Άλλες περιοχές που ανήκουν στον δήμο της Κοιλάδας του Έτσο είναι οι: Σιρέσα, Εμπούν, Ουρδουές και Σάντα Λουθία. 

Μέρος της περιοχής δικαιοδοσίας του δήμου καταλαμβάνεται από το Φυσικό Πάρκο των Δυτικών Κοιλάδων και το προστατευόμενο τοπίο των Fozes de Fago y Biniés.
Μανώλης Καλαϊτζάκης

Ο Μανώλης Καλαϊτζάκης (1940-1989) ήταν Έλληνας δικηγόρος, δημοσιογράφος και πολιτικός από το Ρέθυμνο. Υπηρέτησε ως δήμαρχος Ρεθύμνου από το 1975 ως τις 31 Δεκεμβρίου 1978.
Μαρία Θηρεσία του Τουρν και Τάξις

Η Μαρία Θηρεσία του Τουρν και Τάξις ("Maria Theresia von Thurn und Taxis", 28 Νοεμβρίου 1980 -) είναι Γερμανίδα εικαστικός, δημοσιογράφος, γαιοκτήμονας και κόρη του Ιωάννη, 11ου Πρίγκιπα του Τουρν και Τάξις.
Κουρσέλ-συρ-Νιε

Το Κουρσέλ-συρ-Νιε ( ) είναι μια κοινότητα στο νομό Μοζέλ στο Γκραντ Εστ στη βορειοανατολική Γαλλία .
Κραινκούρ

Το Κραινκούρ (, ) είναι μια κοινότητα στο νομό Μοζέλ στο Γκραντ Εστ στη βορειοανατολική Γαλλία. Το 2017 είχε πληθυσμό 254 κατοίκων.
Τέκιο

Ο Σέρχιο Μπλάσκες Σάντσες (ισπ. "Sergio Blázquez Sánchez"), περισσότερο γνωστός ως Τέκιο (ισπ. "Tekio") είναι Ισπανός ποδοσφαιριστής ο οποίος αγωνίζεται ως δεξιός αμυντικός για τον Βόλο Ν.Π.Σ..
Αλφόνσος Μαυρίκιος της Ισπανίας

Ο Αλφόνσος Μαυρίκιος της Ισπανίας (Μαδρίτη, 22 Σεπτεμβρίου 1611-Μαδρίτη, 16 Σεπτεμβρίου 1612) ήταν ένας ινφάντης της Ισπανίας που πέθανε σε νηπιακή ηλικία.
Ιαννάκιος Γαβράς

Ο Ιαννάκιος Γαβράς ήταν βυζαντινός στρατηγός της Αυτοκρατορίας της Νίκαιας του 13ου αιώνα. 

Ο Γαβρας ήταν δουξ του Θέματος Μυλάσσης και Μελανουδίου, "πανσέβαστος" και "σεβαστός". Είναι γνωστός από σιγίλιο σχετικό με δωρεά σε Μονή που χρονολογείται το 1211.
Νέα Σερβική Δημοκρατία

Η Νέα Σερβική Δημοκρατία είναι ένα δεξιό εθνικό συντηρητικό πολιτικό κόμμα στο Μαυροβούνιο. Υποστηρίζει την ενότητα Σερβίας-Μαυροβουνίου.και τη Ρωσοφιλία. Ιδρύθηκε στις 24 Ιανουαρίου 2009 με συγχώνευση των κομμάτων Σερβικό Λαϊκό Κόμμα και Λαϊκό Σοσιαλιστικό Κόμμα Μαυροβουνίου. Ιδρυτής και πρώτος πρόεδρος του κόμματος, που διατηρεί τη θέση του μέχρι σήμερα, είναι ο Αντρίγια Μάντιτς. Από το 2012 η Νέα Σερβική Δημοκρατία είναι μέρος της συμμαχίας Δημοκρατικό Μέτωπο.
Κίνημα για Αλλαγές

Το Κίνημα για Αλλαγές (Μαυροβουνιακά: Покрет за промјене, PzP) είναι ένα κεντροδεξιό ως δεξιό, λαϊκιστικό, φιλελεύθερο συντηρητικό πολιτικό κόμμα στο Μαυροβούνιο. Το κόμμα σχηματίστηκε το 2002 ως ΜΚΟ με την ονομασία «Ομάδα για Αλλαγές», και στις 17 Ιουλίου 2006 ιδρύθηκε επίσημα ως πολιτικό κόμμα με το σημερινό του όνομα. Αρχηγός του κόμματος είναι ο Νεμπόισα Μέντογεβιτς. Από το 2012 το Κίνημα για Αλλαγές είναι μέρος της συμμαχίας Δημοκρατικό Μέτωπο.
Ο άνθρωπος που γελά

Ο άνθρωπος που γελά (τίτλος πρωτοτύπου: "L'Homme qui rit") είναι μυθιστόρημα του Γάλλου συγγραφέα Βίκτωρα Ουγκώ, που πρωτοεκδόθηκε τον Απρίλιο του 1869. Η υπόθεσή του λαβαίνει χώρα στην Αγγλία του ύστερου 17ου και του 18ου αιώνα, κατά τις βασιλείες του Ιακώβου Β΄ και της Βασίλισσας Άννας, αντιστοίχως, και παρουσιάζει την αγγλική βασιλική οικογένεια και αριστοκρατία της εποχής ως σκληρούς και διψασμένους για εξουσία ανθρώπους. Ο Ουγκώ, εξορισμένος εκείνα τα χρόνια στις Αγγλονορμανδικές Νήσους, είχε σκοπό να παραλληλίσει την τότε Αγγλία με τη Γαλλία του Λουδοβίκου Φιλίππου και της Αντιβασιλείας. 

Το μυθιστόρημα αφηγείται τη ζωή ενός νεαρού ευγενούς, του Γκουιπλαίν, που είχε παραμορφωθεί ως νήπιο και ταξιδεύει με τον προστάτη και σύντροφό του περιπλανώμενο φιλόσοφο Ούρσους και το κοριτσάκι που έσωσε σε μια χιονοθύελλα. Ο Γκουιπλαίν είναι ο άνθρωπος του τίτλου του έργου, καθώς το πρόσωπό του είναι ακρωτηριασμένο σε μια έκφραση μόνιμου γέλιου. Το βιβλίο έχει εμπνεύσει αρκετούς καλλιτέχνες και έχει μεταφερθεί επανειλημμένα στον κινηματογράφο και στο θέατρο.
Μαρία Αλεξάνδρα του Σλέσβιχ-Χόλσταϊν

Η Μαρία Αλεξάνδρα του Σλέσβιχ-Χόλσταϊν ("Marie Alexandra von Schleswig-Holstein", 9 Ιουλίου 1927 - 14 Δεκεμβρίου 2000) ήταν κόρη του Γουλιέλμου Φρειδερίκου, Δούκα του Σλέσβιχ-Χόλσταϊν.
Νεγκέβ

Το [[Έιν Αβντάτ]] στην [[κοιλάδα Ζιν]] του Νεγκέβ
Με κόκκινο εμφανίζεται η [[Νότια επαρχία (Ισραήλ)|νότια επαρχία του Ισραήλ]], η οποία περιλαμβάνει το Νεγκέβ.
Το Νεγκέβ (, τιβεριανή εκφορά: ""; αν-Νακάμπ) είναι έρημη και ημιέρημη περιοχή στο νότιο Ισραήλ. Η μεγαλύτερη πόλη και το διοικητικό κέντρο του νότιου Ισραήλ είναι η Μπερ Σεβά (με πληθυσμό 209.687 κατοίκων), στο βόρειο Νεγκέβ. Το νότιο άκρο του Νεγκέβ βρίσκεται στον κόλπο της Άκαμπα και το θέρετρο Εϊλάτ. Περιέχει αρκετές αναπτυξιακές πόλεις, συμπεριλαμβανομένης της Ντιμόνα, του Αράντ και του Μίτσπε Ραμόν. Στην πόλη βρίσκεται ένας μικρός αριθμός πόλεων Βεδουίνων όπως το Ραχάτ, το Τελ ασ-Σαμπί και το Λακιάχ. Υπάρχουν διάφορα κιμπουτσίμ στο Νεγκέβ, συμπεριλαμβανομένων του Ρεβιβίμ και του Σντε Μποκέρ. Στο Σντε Μποκέρ αποσύρθηκε ο Νταβίντ Μπεν-Γκουριόν, ο πρώτος πρωθυπουργός του Ισραήλ, αφού αποσύρθηκε από την πολιτική.

Η έρημος του Νεγκέβ είναι η έδρα του Πανεπιστήμιο του Νεγκέβ Μπεν-Γκουριόν. Περιλαμβάνει διάφορα τμήματα, όπως τα Ινστιτούτα Γιάκομπ Μπλάουσταϊν για την Έρευνα της Ερήμου και την Διεθνή Σχολή Άλμπερτ Κατς για τις Μελέτες της Ερήμου, τα οποία βρίσκονται στην πανεπιστημιούπολη Μιντρεσέτ Μπεν-Γκουριόν κοντά στο Σντε Μποκέρ. 

Παρόλο που ιστορικά ήταν ξεχωριστή περιοχή, το Νεγκέβ προστέθηκε στην προτεινόμενη περιοχή της Παλαιστίνης υπό Βρετανική εντολή, μεγάλο τμήμα της οποίας αποτελεί σήμερα το Ισραήλ. Η ένταξη του Νεγκέβ στην βρετανική Παλαιστίνη έγινε από τον βρετανό αντιπρόσωπο Στ. Τζον Φίλμπι, στο "όνομα της Υπεριορδανίας".

Τον Οκτώβριο του 2012, ο παγκόσμιος εκδότης ταξιδιωτικών οδηγών Lonely Planet κατέταξε το Νεγκέβ δεύτερο στη λίστα των δέκα καλύτερων περιφερειακών ταξιδιωτικών προορισμών για το 2013, σημειώνοντας την τρέχουσα μεταμόρφωση της μέσω της ανάπτυξης.

Το κλίμα της περιοχής είναι ξερό στο μεγαλύτερο μέρος της, ενώ είναι ημίξηρο στη Μπερ Σεβά και στα βορειότερα τμήματα του Νεγκέβ. Οι βροχοπτώσεις είναι λίγες στα βόρεια και σπάνιες στα νότια. 

Το 2010 ο πληθυσμός του Νεγκέβ ήταν 630.000 άτομα, αν και καταλαμβάνει μια έκταση που ξεπερνά τα 13.000 τ.χλμ. (πάνω από τη μισή έκταση του Ισραήλ). Περίπου 470.000 από αυτούς είναι Εβραίοι, ενώ 160.000 είναι Βεδουίνοι. Ωστόσο η περιοχή καταγράφει γρήγορη πληθυσμιακή ανάπτυξη και αναμένεται να φτάσει τους 1.2 εκατομμύρια κατοίκους μέχρι το 2025.
ΓΤΚ Γκλιβίτσε

Η Γκλιβίτσκιε Τοβαζίστφο Κοσικούφκι Γκλιβίτσε (πολωνικά: "Gliwickie Towarzystwo Koszykówki Gliwice"), εν συντομία ΓΤΚ Γκλιβίτσε ("GTK Gliwice"), είναι πολωνικός επαγγελματικό σύλλογος καλαθοσφαίρισης, με έδρα το Γκλιβίτσε. Η ομάδα επί του παρόντος συμμετέχει στην κορυφαία κατηγορία της πολωνικής καλαθοσφαίρισης.
Λαζάρ Καρνό

Ο Λαζάρ Καρνό (Γαλλικά: Lazare Carnot), πλήρες όνομα Λαζάρ Νικολά Μαργκερίτ Καρνό, ήταν Γάλλος μαθηματικός, φυσικός, στρατηγός, στρατιωτικός μηχανικός και πολιτικός, γεννήθηκε στο Νολαί της Βουργουνδίας στις 13 Μαΐου 1753 και πέθανε στην εξορία στο Μαγδεβούργο της Πρωσίας στις 2 Αυγούστου 1823. Ως ηγετικό μέλος διαδοχικών κυβερνήσεων της Γαλλικής Επανάστασης, βοήθησε στην αναδιάρθρωση των επαναστατικών ενόπλων δυνάμεων και οχυρώσεων και επονομάστηκε "Μέγας Καρνό" και "Οργανωτής της Νίκης" στους Γαλλικούς Επαναστατικούς Πολέμους και τους Ναπολεόντιους Πολέμους.

Ο Λαζάρ Καρνό είναι ένας από τους 72 επιστήμονες του οποίου το όνομα είναι χαραγμένο στον πρώτο όροφο του Πύργου του Άιφελ.
Λάζαρος Ρότα

Ο Λάζαρος Ρότα (γενν. Κατερίνη, 23 Αυγούστου 1997) είναι Έλληνας, αλβανικής καταγωγής, επαγγελματίας ποδοσφαιριστής, ο οποίος αγωνίζεται ως δεξιός πλάγιος αμυντικός για τη Φορτούνα Σίταρντ.
Φυσικό Πάρκο των Δυτικών Κοιλάδων

Το Φυσικό Πάρκο των Δυτικών Κοιλάδων (ισπανικά: "Parque Natural de los Valles Occidentales", αραγωνικά: "Parque Natural d'as Vals Occidentals") είναι ένα φυσικό πάρκο της Ισπανίας που βρίσκεται στο δυτικότερο άκρο των Πυρηναίων της Αραγωνίας, στην περιοχή της Χαθετάνια. Καλύπτει τους δήμους Aisa, Ανσό, Aragüés del Puerto, Borau, Jasa, Κοιλάδα του Έτσο και Canal de Berdún. 

Ως φυσικό πάρκο χαρακτηρίστηκε με το νόμο 14/2006 της κυβέρνησης της Αραγωνίας. Είναι επίσης καταχωρημένο ως «Τόπος Κοινοτικής Σημασίας» ("Site of Community Importance (SCI)") από την Ευρωπαϊκή Επιτροπή και ως «Ζώνη Ειδικής Προστασίας» ("Special Protection Area (SPA))" από την Ευρωπαϊκή Ένωση.
Μπουγιουκσεχίρ Μπελεντιγιέ Ερζουρουμσπόρ

Η Μπουγιουκσεχίρ Μπελεντιγιέ Ερζουρουμσπόρ (τουρκικά: "Büyükşehir Belediye Erzurumspor"), κοινώς γνωστή ως ΜΜ Ερζουρουμσπόρ ("BB Erzurumspor") ή Έρζουρουμ ΜΜ ("Erzurum BB"), είναι τουρκικός επαγγελματικός ποδοσφαιρικός σύλλογος, με έδρα το Ερζερούμ. Συμμετέχει στη Σούπερ Λιγκ, το κορυφαίο επίπεδο του τουρκικού ποδοσφαίρου. Η Ερζουρουμσπόρ ιδρύθηκε το 2005 και τα χρώματά τις είναι το λευκό και το μπλε.
Κομμουνιστικό Κόμμα των Εργαζομένων της Ισπανίας

Το Κομμουνιστικό Κόμμα των Εργαζομένων της Ισπανίας (ισπ. "Partido Comunista de los Trabajadores de España") είναι ένα κομμουνιστικό και μαρξιστικό-λενινιστικό πολιτικό κόμμα της Ισπανίας. Το Κομμουνιστικό Κόμμα των Εργαζομένων της Ισπανίας ιδρύθηκε στις 3 Μαρτίου 2019 ύστερα από διάσπαση του Κομμουνιστικού Κόμματος των Λαών της Ισπανίας. Η οργάνωση νεολαίας του κόμματος είναι οι Συλλογικότητες Κομμουνιστικών Νεολαιών.

Το κόμμα συμμετείχε στις εκλογές του Απριλίου 2019, λαμβάνοντας 14.189 ψήφους που αντιστοιχούν στο 0,05% των συνολικών ψήφων, και στις ευρωεκλογές του 2019, όπου έλαβε 19.081 ψήφους που αντιστοιχούν στο 0,09% των συνολικών ψήφων. Ταυτόχρονα με τις ευρωεκλογές, το κόμμα συμμετείχε σε πέντε περιφερειακές εκλογές και σε 16 δημοτικές εκλογές, στις οποίες κέρδισε 2 έδρες στο δημοτικό συμβούλιο του δήμου της Ντεγκάνια στις νοτιοδυτικές Αστούριες. Επίσης, υποστήριξε και την τοπική λίστα "Συνέλευση Πολιτών της Τορελαβέγα", η οποία κέρδισε επίσης δύο έδρες.

Στις εκλογές του Νοεμβρίου 2019, το κόμμα συμμετείχε στις εκλογές σε 37 εκλογικές περιφέρειες έναντι των 27 στις προηγούμενες εκλογές, λαμβάνοντας 13.828 ψήφους που αντιστοιχούν στο 0,06% επί του συνολικού αριθμών ψήφων.
Αγία Μόνικα

Η Αγία Μόνικα ήταν μία Αφρικανή παλαιοχριστιανική αγία και η μητέρα του Αγίου Αυγουστίνου Ιππώνος. Τιμάται απο την Καθολική και την Ορθόδοξη Εκκλησία, αν και σε διαφορετικές ημέρες γιορτής, για τις εξαιρετικές χριστιανικές αρετές της, ιδιαίτερα για τα βάσανα που προκλήθηκαν από τη μοιχεία του συζύγου της, και για την προσευχητική της ζωή που αφιέρωσε στην αναμόρφωση του γιου της, ο οποίος έγραψε εκτενώς για αυτήν και τις ευσεβείς της πράξεις. Οι δημοφιλείς χριστιανικοί θρύλοι θυμούνται την Αγία Μόνικα να κλαίει κάθε βράδυ για τον γιο της Αυγουστίνο.
Βισένς Ματέου Ζαμόρα

Ο Βισένς Ματέου Ζαμόρα (, γεν. 3 Δεκεμβρίου 1961) είναι Ανδορρανός διπλωμάτης και πολιτικός. Ήταν ο Γενικός Σύνδικος (πρόεδρος) του Γενικού Συμβουλίου, το μονοθάλαμο νομοθετικό σώμα της Ανδόρρας. Έχει διδακτορικό στη Φιλοσοφία, μεταπτυχιακό στη Διοίκηση Επιχειρήσεων και πτυχίο δικαίου. Εργάστηκε ως καθηγητής φιλοσοφίας και λογοτεχνίας στη Σχολή Σαν Ερμενγκόλ και στο UNED. Ήταν πρεσβευτής της Ανδόρρας στην Ισπανία και στη Γαλλία και αντιπρόσωπος της στην UNESCO. Διετέλεσε Γενικός Γραμματέας του Υπουργείου Τεχνικής Παιδείας, Πολιτισμού και Νεότητας (1990-91) και ιδρυτικό μέλος της Εθνικής Δημοκρατικής Πρωτοβουλίας (IDN), ηγέτης του IDN (1993, 1996), μέλος του γενικού συμβουλίου για δύο θητείες (1994-1997 και 1997-2001) και ιδρυτικό μέλος του κόμματος Νέο Κέντρο (NC).
Πηνελόπη Σχιζοδήμου

Η Πηνελόπη Σχιζοδήμου (1957) είναι Έλληνίδα ζωγράφος από τα Μεγάλα Καλύβια.
Μπνέι Μπρακ

Το Μπνέι Μπρακ ή Μπένε Μπεράκ (, προφέρεται Μπενέι Μπρακ) είναι πόλη που βρίσκεται στηνμεσογειακή παράκτια πεδιάδα του Ισραήλ, ανατολικά και σε πολύ μικρή απόσταση από το Τελ Αβίβ. Είναι κέντρο των Χαρεντί (υπερορθόδοξων ακολούθων του ιουδαϊσμού), οι οποίοι αποτελούν τη πλειοψηφία του πληθυσμού της πόλης. Έχει έκταση 709 εκταρίων (ή 1.752 στρέμματα), ή αλλιώς 7.088 τ.χλμ. Έχει πληθυσμό 204.639 κατοίκων το 2019. Είναι μια από τις φτωχότερες και πιο πυκνοκατοικημένες πόλεις του Ισραήλ, καθώς και η δέκατη πιο πυκνοκατοικημένη πόλη του κόσμου.

Η πόλη καταγράφει αλματώδη πληθυσμιακή ανάπτυξη, λόγω της υψηλής γεννητικότητας των Χαρεντί. Το 88% των ψηφοφόρων ψήφισε κόμματα των Χαρεντί στις εκλογές του Απριλίου 2019, ενώ, η μόνη γειτονιά του Μπνέι Μπρακ με πλειοψηφία μεταρρυθμιστών και παραδοσιακών Εβραίων είναι η Παρντές Κατς.
Αργύριος Γιαννίκης

Ο Αργύριος Γιαννίκης (γενν. στις 9 Ιουλίου 1980) είναι Έλληνας-Γερμανός προπονητής ποδοσφαίρου.
Γουρουνο-ιστορίες

Το "Γουρουνο-ιστορίες" (αγγλικά: Piggy Tales) είναι μια φινλανδική τηλεοπτική σειρά κινουμένων σχεδίων που βασίζεται σε Bad Piggies, μια απόπειρα του Angry Birds. Κινούμενη σε στυλ που μοιάζει με πηλό animation, πριν από τη μετάβαση σε εικόνες που δημιουργούνται από υπολογιστή μετά την κυκλοφορία της ταινίας Angry Birds: Η Ταινία, η σειρά εστιάζει στη ζωή των minion pigs και δεν έχει διάλογο. Παρασκευάστηκε από τη Rovio Entertainment, με το γαλλικό στούντιο Cube Creative να παρέχει μέρος του animation.

Το Γουρουνο-ιστορίες έκανε πρεμιέρα το 2014 στο κανάλι Toons.TV μέσω των εφαρμογών Angry Birds και στον ιστότοπο Toons.TV. [5] [6] Η σειρά συνεχίστηκε το 2015 με τη δεύτερη σεζόν, με τίτλο Pigs at Work, [7] ακολουθούμενη από την τρίτη σεζόν, με τίτλο Third Act, το 2016. [8] Μια τέταρτη και τελευταία σεζόν, με τίτλο 4th Street, ξεκίνησε να προβάλλει επεισόδια το 2018. [9]

Από τον Ιούνιο του 2016, το σύνολο του προγράμματος είχε προβληθεί πάνω από 1 δισεκατομμύριο φορές. [8] Από τον Οκτώβριο του 2016, η σειρά, μαζί με το Angry Birds Toons και το Angry Birds Στέλλα, έχει προβληθεί σε περισσότερες από 200 περιοχές.
Γκρούμπεσα Μπρανισλαβλίεβιτς

Ο Γκρούμπεσα Μπρανισλαβλίεβιτς (πέθανε το 1125) ήταν πρίγκιπας και ηγεμόνας της Διόκλειας του Μπαρ και της Ζέτας, υποτελής της Βυζαντινής αυτοκρατορίας με τον τίλο του προνιάριου από το 1118 έως το 1125. 

Αφού η Βυζαντινή Αυτοκρατορία νίκησε τον σέρβο βασιλιά Τζόρτζε Μπόντινοβιτς το 1118 κατέλαβε πολλές περιοχές, διόρισε στην Αρχοντία της Διόκλειας "άρχων" τον Γκρούμπεσα. Οι Βυζαντινοί του έδωσαν στρατό για να αντιμετωπίσει τον Τζόρτζε Μπόντινοβιτς όταν διεκδικούσε εκ νέου την περιοχή. Ο Γκρούμπεσα βασίλευσε μέχρι το θάνατό του το 1125, όταν ηττήθηκε από τον Τζόρτζε όπου ανακατέλαβε την Διόκλεια. Είναι θαμμένος στην Εκκλησία του Αγίου Γεωργίου στο Μπαρ. Αργότερα αδελφός του Γκράντινια κατέλαβε από τον Τζόρτζε την Διόκλεια εκ μέρους των Βυζαντινών και διοίκησε την περιοχή.
Γκράντινια Μπρανισλαβλίεβιτς

Ο Γκράντινια Μπρανισλαβλίεβιτς ήταν ηγεμόνας της Διόκλειας, υποτελής της Βυζαντινής αυτοκρατορίας με τον τίτλο του προνιάριου από το 1131 έως το 1142, και από το 1135 έως το 1146. Ο Γκράντιτα δεν αναφέρεται καθόλου στις βυζαντινές πηγές αλλά είναι γνωστός από το Χρονικό του Ιερέα της Διόκλειας. Ο Γκράντινια ήταν γιος του πρίγκιπα Μπράνισλαβ και ο αδελφός του Γκρούμπεσα.

Γύρω στο 1125, ο Γκράντινια, ήταν αντίπαλος του Τζόρτζε Μπόντινοβιτς θέλησε να επαναφέρει την περιοχή στην Βυζαντινή Αυτοκρατορία και στην εξουσία της οικογένειας του. Μετά τον δεύτερο πόλεμο με τους Βυζαντινούς, στον οποίο ο Βασιλιάς Τζόρτζε Μπόντινοβιτς ηττήθηκε και φυλακίστηκε στο προπύργιο του Ομπλίκ, οι Βυζαντινοί όρισαν τον Γκραντίνια ως κυβερνήτη της Διόκλειας, για να κυβερνήσει ως υποτελής. Ο Γκράντινια αναφέρεται στο χρονικό ότι ήταν ευγενικός, ήρεμος, συμπονετικός και προστάτης των χήρων και των φτωχών. Η ισχύς και η εδαφική έκταση της Διόκλειας μειώθηκε κατά την εποχή της βασιλείας του. [5] Ο γιος του Ράντοσλαβ κληρονόμησε το θρόνο το 1146 .

Ο Γκράντινια σύμφωνα με τον Γκάβρο Σκριβάνιτς θάφτηκε στην Εκκλησία των Αγίων Σέργιου και του Βάκχου στη Μπογιάνα .
Ραδεγόνδη των Βαλουά

Η Ραδεγόνδη των Βαλουά (Αύγουστος του 1428-19 Μαρτίου 1445), ήταν μια Γαλλίδα πριγκίπισσα, η μεγαλύτερη κόρη του Καρόλου Ζ΄ της Γαλλίας από τη σύζυγό του, Μαρία του Ανζού.
Σαντάλ του Ανόβερου

Η Σαντάλ του Ανόβερου ("Chantal von Hannover", γεννημένη ως Σαντάλ Χοκουλί "Chantal Hochuli", 2 Ιουνίου 1965 -) είναι η πρώτη σύζυγος του Ερνέστου Αύγουστου Ε΄ του Ανοβέρου.

Γεννήθηκε στις 2 Ιουνίου 1965 στη Ζυρίχη, και είναι κόρη του Ιωάννη Χοκουλί και της Ρόζμαρι Λέμπεκ.

Στις 28 Αυγούστου 1981 παντρεύτηκε τον Ερνέστο Αύγουστο Ε΄ του Ανοβέρου και χώρισαν στις 23 Οκτωβρίου 1997. Μαζί απέκτησαν δύο παιδιά:
*τον Πρίγκιπα "Ερνέστο Αύγουστο" Ανδρέα Φίλιππο Κωνσταντίνο Μαξιμιλιανό Ρολφ Στέφανο Λουδοβίκο Ροδόλφο (γενν. το 1983-), παντρεύτηκε την Εκατερίνα Μαλίσεβα. Απέκτησαν 2 παιδιά.
*τον Πρίγκιπα "Χριστιανό" Ερρίκο Κλημέντιο Παύλο Φρανκ Πέτρο Γουέλφο Γουλιέλμο Ερνέστο Φρειδερίκο Φραγκίσκο (γενν. το 1985-), παντρεύτηκε την Αλεξάνδρα ντε Όσμα. Απέκτησαν 2 παιδιά.
Ιερά Μητρόπολις Κυζίκου

Η Ιερά Μητρόπολις Κυζίκου ήταν μια επαρχία (Μητρόπολη) του Οικουμενικού Πατριαρχείου. Η επισκοπή υπήρχε από το 325 έως το 1922 με έδρα της την Κύζικο και αργότερα την Αρτάκη. Ο τίτλος του "Μητροπολίτη Κυζίκου, υπερτίμου και εξάρχου παντός Ελλησπόντου" παραμένει κενός από το 1932.
Βόμβα Τσαρ

Η Σοβιετική βόμβα υδρογόνου RDS-220 (κωδικό όνομα "Ιβάν" ή "Βάνια"), γνωστή ως Βόμβα Τσαρ (, προφορά: Τσάρ(ι) 'μπόμπα, που σημαίνει "βόμβα Τσάρος" ή Βασιλιάς των Βομβών), ήταν το ισχυρότερο πυρηνικό όπλο που δημιουργήθηκε και δοκιμάστηκε. Δοκιμάστηκε στις 30 Οκτωβρίου 1961, ως πειραματική επαλήθευση των αρχών υπολογισμού και των σχεδιασμών θερμοπυρηνικών όπλων πολλών σταδίων. Είναι ο ισχυρότερος εκρηκτικός μηχανισμός που έχει πυροδοτήσει ποτέ άνθρωπος.

Η βόμβα πυροδοτήθηκε σε υψόμετρο 4.000 μέτρων πάνω από το ακρωτήριο Σουχόι Νος ("Ξηρή Μύτη"), το οποίο βρίσκεται στη νήσο Σέβερνι της Νόβαγια Ζεμλιά, 15 χιλιόμετρα από το κόλπο Μιτιούσιχα βόρεια του στενού Ματότσκιν. Η έκρηξη ήταν μυστική αλλά εντοπίστηκε από αμερικανικές μυστικές υπηρεσίες. Προφανώς οι ΗΠΑ είχαν στείλει ένα αεροσκάφος KC-135R στην περιοχή που θα γινόταν η έκρηξη.

Οι ενδείξεις του εκρηξιομέτρου και άλλα δεδομένα υποστήριζαν ότι η βόμβα είχε ισχύ 58 μεγατόνων. Πριν το 1991, αυτή η αποδεκτή τιμή στην τεχνική βιβλιογραφία, αλλά τότε Σοβιετικοί επιστήμονες αποκάλυψαν ότι τα όργανά τους είχαν μετρήσει ισχύ 50 μεγατόνων. Καθώς είχαν τα δεδομένα της μέτρησης και πρόσβαση στον χώρο δοκιμής, ο δικός τους ισχυρισμός έχει γίνει δεκτός ως πιο αξιόπιστος. Στη θεωρία, η βόμβα θα είχε ισχύ άνω των 100 μεγατόνων, αλλά επειδή είχε ολοκληρωθεί η κατασκευή μόνο ενός πρωτοτύπου, δεν επιδείχθηκε ποτέ αυτή η ισχύς. Εξάλλου, λόγω της μόλυνσης και των λοιπών συνεπειών που θα προκαλούσε έκρηξη ισχύος άνω των 100 μεγατόνων, είχε αποφασιστεί μείωση της ισχύος της βόμβας στους 50 μεγατόνους.Επείσης ήταν 3.333 φορές μεγαλύτερη από τη βόμβα της Χιροσίμα. 

Οι εναπομείναντες κάλυκες της βόμβας εκτίθονται στο Ρωσικό Μουσείο Ατομικών Όπλων στο Σαρόφ και στο Μουσείο Πυρηνικών Όπλων στο Πανρωσικό Ερευνητικό Ινστιτούτο Τεχνικής Φυσικής στο Σνεζίνσκ.
Μαζντακισμός

μικρογραφία|Η εκτέλεση του Μαζντάκ
Ο Μαζντακισμός ήταν ένα θρησκευτικό κίνημα, που αναπτύχθηκε στο Ιράν τον 6ο αιώνα μ.Χ., και το οποίο ήταν παρακλάδι του Ζωροαστρισμού. Σχετικά με το κίνημα του μαζντακισμού υπάρχουν μαρτυρίες σε Συριακές, Περσικές, Αραβικές και Βυζαντινές πηγές. Η θρησκεία έχει χαρακτηριστεί ως ένα από τα πιο αξιοσημείωτα παραδείγματα του νεότερου κομμουνισμού.

Η θρησκεία ιδρύθηκε στις αρχές της Αυτοκρατορίας των Σασσανιδών από τον Zardusht, ένα Ζωροαστριστη μομπαντ ο οποίος ήταν σύγχρονος του Μάνη (δ. 274). Ωστόσο, πήρε το όνομά του από τον πιο εξέχοντα υπέρμαχο του, Μαζντάκ, ο οποίος ήταν μια ισχυρή και αμφιλεγόμενη προσωπικότητα κατά τη διάρκεια της βασιλείας του αυτοκράτορα Καβάδη Α΄ (βασ. 488-531).
Σομφό ξύλο

Σομφό ξύλο ("sapwood") είναι το εξωτερικό μέρος του ξυλώματος στον κορμό, που έχει συνήθως ανοιχτότερο χρώμα από το κεντρικό τμήμα. Βρίσκεται μεταξύ του κεντρικού τμήματος του κορμού, του εγκάρδιου ξύλου, και του κάμβιου. 

Το ξύλο αυτό είναι το "λειτουργικό τμήμα" όταν βρίσκεται ακόμα στο ζωντανό δένδρο και συμμετέχει σε όλες τις λειτουργίες του. Σε ένα ζωντανό δένδρο, το σομφό ξύλο είναι υπεύθυνο αφενός μεν για τη μεταφορά νερού και θρεπτικών συστατικών (sap) από τις ρίζες στα ανώτερα μέρη του δένδρου (κλαδιά, φύλλα), και αφετέρου, για τη σύνθεση και την αποθήκευση των βιοχημικών (biochemicals) του δένδρου.
Μοναρχική εξέγερση της 13ης Βαντεμιαίρ έτους Δ'

Η Μοναρχική εξέγερση της 13ης Βαντεμιαίρ έτους Δ' (Γαλλικά: Insurrection royaliste du 13 vendémiaire an IV) ή 13 Βαντεμιαίρ, σύμφωνα με το Γαλλικό δημοκρατικό ημερολόγιο, ήταν μια εξέγερση μοναρχικών στο Παρίσι στις 5 Οκτωβρίου 1795, κατά τη διάρκεια της Θερμιδοριανής αντίδρασης την περίοδο της Γαλλικής επανάστασης. Η εξέγερση κατεστάλη από τα γαλλικά επαναστατικά στρατεύματα.

Αυτή η μάχη συνέβαλε στη δημιουργία μιας νέας μορφής κυβέρνησης, το Διευθυντήριο, και επίσης ήταν ένας σημαντικός παράγοντας στην ταχεία άνοδο της σταδιοδρομίας του στρατηγού Ναπολέοντα Βοναπάρτη.
Η Ζούγκλα του Μαυροπίνακα

Η Ζούγκλα του Μαυροπίνακα ("Blackboard Jungle") είναι κινηματογραφική ταινία Αμερικανικής παραγωγής (1955) σε σκηνοθεσία του Brooks Richard, με υπόθεση η οποία αποτέλεσε πρότυπο για δεκάδες παρόμοια έργα, τα οποία ακολούθησαν. Ένα ακόμη αξιοσημείωτο στοιχείο είναι το τραγούδι των τίτλων της ταινίας ("Rock Around the Clock"), που αναδείχθηκε σε «σήμα κατατεθέν» του μουσικού είδους "Rock n’ Roll". Στην ταινία, η οποία βασίζεται σε νουβέλα του Evan Hunter περιγράφεται ο αγώνας ενός δασκάλου να επιβάλλει την τάξη στην αίθουσα διδασκαλίας, απέναντι σε μία ομάδα ατίθασων νεαρών εφήβων που κινούνται στο όριο της εγκληματικής συμπεριφοράς. Στο βασικό ρόλο ήταν ο Γκλεν Φορντ, ενώ το κινηματογραφικό τους ντεμπούτο πραγματοποίησαν σε αυτήν, ο Σίντνεϊ Πουατιέ και ο Βικ Μόροου. Στο καστ του έργου μετέχουν, μεταξύ άλλων και οι Louis Calhern, Anne Francis, Margaret Hayes, John Hoyt, Emile Meyer, Warner Anderson, Basil Ruysdael, Richard Kiley, Paul Mazursky, Dan Terranova, Rafael Campos, Horace McMahon, Jamie Farr, Danny Dennis.
Γκίκας Μαγιορκίνης

Ο Γκίκας Μαγιορκίνης (1978) είναι Έλληνας ιατρός με ειδίκευση στη Βιοπαθολογία, εξειδίκευση στην Κλινική Ιολογία και επίκουρος καθηγητής στο Τμήμα Υγιεινής και Επιδημιολογίας της Ιατρικής Σχολής του ΕΚΠΑ.
Δήμητρα Παπασπύρου

Η Δήμητρα Παπασπύρου (Στένωμα Ευρυτανίας, 2 Ιανουαρίου 1964) είναι Ελληνίδα αθλήτρια του στίβου και συγκεκριμένα, δρομέας μεγάλων αποστάσεων (3χλμ, 5χλμ, 10χλμ) και μαραθωνίου δρόμου. Υπήρξε μέλος της Εθνικής Ομάδας στίβου και σχεδόν δέκα χρόνια, κατείχε και κατέρριπτε για 8 έτη τα πανελλήνια ρεκόρ ενώ είχε προκριθεί για τους Ολυμπιακούς Αγώνες στη Σεούλ το 1988.
Λουίζα Μαρία Θηρεσία Στιούαρτ

Η Λουίζα Μαρία Θηρεσία Στιούαρτ (28 Ιουνίου 1692 - 18 Απριλίου 1712), γνωστή στους Ιακωβίτες ως Βασιλική Πριγκίπισσα, ήταν το τελευταίο παιδί του Ιακώβου Β΄(1633–1701), εκθρονισμένου βασιλιά της Αγγλίας, της Σκωτίας και της Ιρλανδίας, από τη σύζυγό του, Μαρία της Μόντενα.
Εθνική Δημοκρατική Ομάδα

Η Εθνική Δημοκρατική Ομάδα (, AND) ήταν πολιτικό κόμμα στην Ανδόρρα. 

Το κόμμα ιδρύθηκε το 1993 μετά τη νομιμοποίηση των πολιτικών κομμάτων. Στις εκλογές εκείνο το έτος έλαβε το 26,4% των ψήφων, και αναδείχθηκε το μεγαλύτερο κόμμα στο Γενικό Συμβούλιο με οκτώ από τις 28 έδρες. Ο αρχηγός του Όσκαρ Ρίβας Ρετς παρέμεινε πρωθυπουργός αφότου το AND σχημάτισε κυβέρνηση συνασπισμού με άλλα προοδευτικά κόμματα. Ωστόσο, τον Νοέμβριο του 1994 ο Ρίβας έχασε μια ψήφο δυσπιστίας και ο Μαρκ Φορνέ Μολνέ της Φιλελεύθερης Ένωσης έγινε πρωθυπουργός. 

Στις εκλογές του 1997 το AND έλαβε 6 έδρες ενώ η Φιλελεύθερη Ένωση 16. Λίγο πριν τις εκλογές του 2001 το κόμμα χωρίστηκε στο Σοσιαλδημοκρατικό Κόμμα (το οποίο έλαβε 6 έδρες) και το Δημοκρατικό Κόμμα (το οποίο έλαβε 5).
Μαργαρίτα της Πρωσίας

Η Μαργαρίτα της Πρωσίας ("Margarethe von Preußen", 22 Απριλίου 1872 - 22 Ιανουαρίου 1954) ήταν κόρη του Αυτοκράτορα της Γερμανίας Φρειδερίκου Γ´.
Ερμενγάρδη-Γκερμπέργκα του Ανζού

Η Ερμενγάρδη-Γκερμπέργκα του Ανζού (περί το 956 - περί το 1024) ήταν κόμισσα του Ρεν, αντιβασίλισσα της Βρετάνης (992 - 994) και κόμισσα της Ανγκουλέμ. Η Ερμενγάρδη-Γκερμπέργκα του Ανζού ήταν κόρη του Γοδεφρείδου Α΄ του Ανζού με την σύζυγο του Αδέλα του Μω. Παντρεύτηκε τον Κόναν Α΄ του Ρεν (973). Ο σύζυγος της συγκρούστηκε τόσο με τον πατέρα της όσο και με τον αδελφό της Φούλκων τον Μελανό παρά το γεγονός ότι ο γάμος σχεδιάστηκε για λόγους πολιτικής συμμαχίας ανάμεσα στο Ανζού και την Βρετάνη. Η Ερμενγάρδη-Γκερμπέργκα έμεινε πιστή πάντοτε στον αδελφό της Φούλκων τον Μελανό ακόμα και όταν ο σύζυγος της σκοτώθηκε από αυτόν στην "μάχη του Κονκερέιγ" (992) και έγινε η ίδια αντιβασίλισσα για τον γιο τους Γοδεφρείδο (992 - 994). Αποδέχτηκε την υψηλή ηγεμονία των Καπετιδών και απέρριψε τον Όντο Α΄ του Μπλουά για να εξυπηρετήσει τα συμφέροντα του αδελφού της. Ο Φούλκων ο Μελανός τακτοποίησε τον δεύτερο γάμο της αδελφής του με τον Γουλιέλμο Β΄ της Ανγκουλέμ, έναν από τους πιο πιστούς συμμάχους του.
Κάρλο Γκαμπίνο

Ο Κάρλο Γκαμπίνο (αγγλικά: Carlo Gambino), (24 Αυγούστου 1902 -15 Οκτωβρίου 1976 ήταν Αμερικανός γκάνγκστερ σικελικής καταγωγής, ο οποίος υπήρξε το αφεντικό σε μια
από τις Πέντε Οικογένειες της ιταλο-αμερικανικής μαφίας της Νέας Υόρκης. Μετά την σύσκεψη των Απαλάχιων στις 14 Νοεμβρίου 1957 των αφεντικών της μαφίας ο Γκαμπίνο πήρε τον έλεγχο της λεγομένης Επιτροπής της Κόζα Νόστρα στις ΗΠΑ. 

Ο Γκαμπίνο ήταν γνωστός για την αυτοσυγκράτηση και τη μυστικότητα του. Αφού πέρασε 22 μήνες στη φυλακή (1938-1939), κατάφερε να αποφύγει περαιτέρω την φυλακισή του για τις παράνομες δραστηριότητές του και πέθανε στο κρεβάτι του από καρδιακή προσβολή σε ηλικία 74 ετών.
Ιουλία του Μπάττενμπεργκ

Η Ιουλία του Μπάττενμπεργκ ("Julia von Battenberg", γεννημένη ως Ιουλία φον Χάουκε "Julia von Hauke", 24 Νοεμβρίου 1825 - 19 Σεπτεμβρίου 1895) ήταν η μοργανατική σύζυγος του Πρίγκιπα Αλέξανδρου της Έσσης.
Θηρεσία του Μεκλεμβούργου-Στρέλιτς

Η Θηρεσία του Μεκλεμβούργου-Στρέλιτς ("Therese von Mecklenburg-Strelitz", 5 Απριλίου 1773 - 12 Φεβρουαρίου 1839) ήταν κόρη του Καρόλου Β΄, Μεγάλου Δούκα του Μεκλεμβούργου-Στρέλιτς.
Ιερά Μητρόπολις Μεξικού

Η Ιερά Μητρόπολη Μεξικού είναι Μητρόπολη του Οικουμενικού Πατριαρχείου Κωνσταντινουπόλεως.

Υπό την πνευματική της δικαιοδοσία η Ιερά Μητρόπολις περιλαμβάνει όλες τις χώρες της Κεντρικής Αμερικής, συμπεριλαμβάνοντας, τον Παναμά, την Κόστα Ρίκα, τη Νικαράγουα, την Ονδούρα, το Ελ Σαβαδόρ, τη Γουατεμάλα και τη Μπελίζ καθώς και τις χώρες της Καραϊβικής, συμπεριλαμβανομένων, των νησιών της Κούβας, την Αϊτή, το Πουέρτο Ρίκο, τον Άγιο Δομήνικο, τη Μαρτινίκα και τη Τζαμάικα.

Σήμερα η Ιερά Μητρόπολις Μεξικού αριθμεί άνω των 500,000 πιστών, εκ των οποίων υπάρχουν περίπου 350,000 γηγενείς της Γουατεμάλα, της φυλής των Μάγια.
Κωνσταντίνος Γκέρτσος

Ο Κωνσταντίνος Γκέρτσος (Κοζάνη 1896 – 1977) ήταν Έλληνας επιχειρηματίας, μαυραγορίτης, προμηθευτής των Ναζιστικών Αρχών Κατοχής και δωσίλογος - συνεργάτης της Ναζιστικής Γερμανίας κατά την Κατοχή της Ελλάδας 1941-1944, με ναζιστική και αντισημιτική δράση στην Κοζάνη, την Αθήνα και τη Ζυρίχη. Αποτελούσε συνεργάτη και χρηματοδότη του Κωνσταντίνου Καραμανλή.
Ιωάννα Μαλέσκου

Η Ιωάννα Μαλέσκου (γεν. 14 Φεβρουαρίου 1989) είναι Ελληνίδα παρουσιάστρια.
Έμμα του Βάλντεκ και Πύρμοντ

Η Έμμα του Βάλντεκ και Πύρμοντ ("Emma zu Waldeck und Pyrmont", 2 Αυγούστου 1858 - 20 Μαρτίου 1934) ήταν κόρη του Γεωργίου Βίκτωρα, Πρίγκιπα του Βάλντεκ και Πύρμοντ.
Κωνσταντίνος Βαβούτζικος

Ο Κωνσταντίνος Βαβούτζικος ήταν βυζαντινός αξιωματούχος του 9ου αιώνα, Άγιος της Ορθόδοξης εκκλησίας, ένας από τους 42 Μάρτυρες του Αμορίου. Η μνήμη του εορτάζεται από την ορθόδοξη εκκλησία στις 6 Μαρτίου.

Ο Κωνσταντίνος ήταν παντρεμένος με την Σοφία, αδελφή της αυτοκράτειρας Θεοδώρας άρα και γαμβρός του αυτοκράτορα Θεόφιλου. Είχε τα αξιώματα του μάγιστρου, δρουγάριου της βίγλας, και πατρικίου.

Ο Κωνσταντίνος στάλθηκε από τον αυτοκράτορα το 838 να υπερασπισθεί το Αμόριο, σύμφωνα με το αξίωμα του και τη σχέση με τον αυτοκράτορα εικάζεται ότι ήταν ένας από τους αρχηγούς των στρατευμάτων, εξάλλου είχε τον μεγαλύτερο στρατιωτικό βαθμό. Μετά την Άλωση του Αμορίου από τους άραβες, φυλακίστηκε στη Σαμάρα της (τότε) Συρίας. Εκτελέστηκε στις 6 Μαρτίου 845 , πρώτος από τους υπόλοιπους 42, αφού πρώτα αρνήθηκε να αλλάξει πίστη και να σωθεί.
Δημοκρατικό Μαυροβούνιο

Το Δημοκρατικό Μαυροβούνιο (Μαυροβουνιακά: "Demokratska Crna Gora"), οι Δημοκράτες, είναι ένα κεντρώο, οικονομικά φιλελεύθερο, Ευρωπαϊστικό και πολυσυλλεκτικό κόμμα στο Μαυροβούνιο. Ιδρύθηκε το 2015 με διάσπαση από το Σοσιαλιστικό Λαϊκό Κόμμα. Αρχηγός του κόμματος είναι ο Άλεξα Μπέτσιτς.
Ρίτσαρντ Κόντε

Ο Ρίτσαρντ Κόντε (αγγλικά: Nicholas Peter Conte) (Τζέρσεϊ Σίτι, 24 Μαρτίου 1910 - Λος Άντζελες, 15 Απριλίου 1975) ήταν Αμερικανός ηθοποιός. Μερικές από πιό γνωστές συμμετοχές του σε ταινίες είναι: η Κραυγή της Πόλης (1948), οι Άνθρωποι του Αίματος (1949), οι Αριστοκράτες του Εγκλήματος (1955), και Ο Νονός (1972).
Πόλεμος του Ειρηνικού

μικρογραφία|Χάρτης των Συμμαχικών κινήσεων στον Πόλεμο του Ειρηνικού
Ο Πόλεμος του Ειρηνικού, γνωστός και ως Πόλεμος Ασίας-Ειρηνικού, ήταν το θέατρο του Β΄ Παγκοσμίου Πολέμου που έλαβε χώρα στην Ασία, στον Ειρηνικό Ωκεανό, τον Ινδικό Ωκεανό και την Ωκεανία. Γεωγραφικά ήταν το μεγαλύτερο θέατρο του πολέμου, συμπεριλαμβανομένου του τεράστιου θεάτρου του Ειρηνικού, του θεάτρου του νοτιοδυτικού Ειρηνικού, του θεάτρου της Νοτιοανατολικής Ασίας, του δεύτερου σινοϊαπωνικού πολέμου και του σοβιετοϊαπωνικού πολέμου. 

Ο δεύτερος σινοϊαπωνικός πόλεμος μεταξύ της Ιαπωνικής Αυτοκρατορίας και της Δημοκρατίας της Κίνας ξεκίνησε στις 7 Ιουλίου 1937, με τις πρώτες εχθροπραξίες να ξεκινούν στις 19 Σεπτεμβρίου 1931 με την ιαπωνική εισβολή στην Μαντσουρία. Ωστόσο είναι περισσότερο δεκτό ότι ο Πόλεμος του Ειρηνικού ξεκίνησε στις 7/8 Δεκεμβρίου 1941, όταν οι Ιάπωνες εισέβαλαν στην Ταϊλάνδη και εισέβαλαν στην Μαλάγια, την Σιγκαπούρη, το Χονγκ Κονγκ (βρετανικές αποικίες), καθώς και σε αμερικανικές στρατιωτικές και ναυτικές βάσεις στη Χαβάη, στη νήσο Ουέηκ, το Γκουάμ και τις Φιλιππίνες.

Στον Πόλεμο του Ειρηνικού οι Σύμμαχοι πολέμησαν κατά της Ιαπωνίας (η οποία βοηθούνταν από την Ταϊλάνδη και σε μικρότερο βαθμό από τις δυνάμεις του Άξονα, την Γερμανία και την Ιταλία). Στο πόλεμο του Ειρηνικού διεξήχθησαν μερικές από τις μεγαλύτερες ναυτικές μάχες στην ιστορία, καθώς και απίστευτα βίαιες μάχες και εγκλήματα πολέμου σε όλη την Ασία, οδηγώντας σε μεγάλες απώλειες ανθρώπινων ζωών. Ο πόλεμος τελείωσε με μαζικές συμμαχικές αεροπορικές επιδρομές πάνω από την Ιαπωνία, τον βομβαρδισμό της Χιροσίμα και του Ναγκασάκι, συνοδευόμενη από την διακήρυξη πολέμου από τους Σοβιετικούς και την εισβολή στη Μαντσουρία και άλλες περιοχές στις 9 Αυγούστου 1945. Στις 15 Αυγούστου 1945, λόγω των παραπάνω γεγονότων, ο Χιροχίτο απύηθυνε διάγγελμα ανακοιώνοντας την πρόθεση παράδοσης της Ιαπωνίας. Η επίσημη παράδοση της Ιαπωνίας έλαβε χώρα στο πλοίο USS Missouri των Ηνωμένων Πολιτειών στον κόλπο του Τόκιο στις 2 Σεπτεμβρίου 1945. Μετά τη παράδοση, η Ιαπωνία έχασε όλα της τα δικαιώματα και τους τίτλους της στις πρώην κτήσεις της στην Ασία και τον Ειρηνικό, με την κυριαρχία της να περιορίζεται στα τέσσερα κύρια νησιά και σε άλλα μικρά νησιά σύμφωνα με τον ορισμό των Συμμάχων. Ο Ιάπωνας σιντοϊστής αυτοκράτορας παρέδωσε τις περισσότερες εξουσίες του και το θεϊκό καθεστώς του μέσω της Οδηγίας Σίντο για να ανοίξει τον δρόμο για εκτεταμένες πολιτιστικές και πολιτικές μεταρρυθμίσεις.
Σοφίνα Λαζαράκη

Η Σοφίνα Λαζαράκη (Αθήνα, 19 Νοεμβρίου 1996) είναι Ελληνίδα ηθοποιός και χορεύτρια.

Γεννήθηκε και μεγάλωσε στην Αθήνα. Είναι κόρη της τηλεπαρουσιάστριας Μαίρης Μηλιαρέση και του πρώην τραπεζίτη Κωνσταντίνου Λαζαράκη. Οι γονείς της πήραν διαζύγιο όταν εκείνη ήταν τεσσάρων ετών.

Από μικρή ηλικία το όνειρό της ήταν να σπουδάσει χορό. Όταν ήταν δεκατεσσάρων ετών άρχισε να χορεύει hip hop στους δρόμους της Αθήνας. Αργότερα κατάλαβε ότι της αρέσει εξίσου και και η υποκριτική.

Έκανε το τηλεοπτικό της ντεμπούτο το 2013 σε ηλικία 17 ετών μέσα από τη σειρά "Στο ράφι..." του Παναγιώτη Καποδίστρια.Έγινε γνωστή στο ευρύ κοινό μέσα από την συμμετοχή της στο X-Factor το 2016, όπου ήταν με την ομάδα του Θοδωρή Μαραντίνη. Το 2017 πήρε τον πρωταγωνιστικό ρόλο στη σειρά Παρθένα Ζωή συμπρωταγωνιστώντας, μεταξύ άλλων, δίπλα στους Αποστόλη Τότσικα, Γιάννη Χατζηγεωργίου και Γιάννη Ποιμενίδη.
Επί των Εκκλησιαστικών και της Δημοσίας Εκπαιδεύσεως Γραμματεία της Επικράτειας

Η Επί των Εκκλησιαστικών και της Δημοσίας Εκπαιδεύσεως Γραμματεία της Επικράτειας - (Απρίλιος 1833 - Ιούνιος 1846) - "(το κατοπινό Υπουργείο Εθνικής Παιδείας και Θρησκευμάτων)" ιδρύθηκε στις 3 / 15 Απριλίου 1833 με το διάταγμα "«Περί του σχηματισμού και της αρμοδιότητος της Επί των Εκκλησιαστικών και της Δημοσίας Εκπαιδεύσεως Γραμματεία της Επικράτειας»" από την Αντιβασιλεία, και την Κυβέρνηση Σπυρίδωνα Τρικούπη με σκοπό να αναλάβει την διαχείριση των Εκκλησιαστικών θεμάτων και της Δημόσιας Εκπαίδευσης του νεοσύστατου Βασιλείου της Ελλάδος.
Πρώτο Γραμματέας της Επικράτειας (σημ. Υπουργός) Επί των Εκκλησιαστικών και της Δημοσίας Εκπαιδεύσεως διορίστηκε ο Ιάκωβος Ρίζος Νερουλός.
Το προσωπικό της πρώτης αυτής Γραμματείας αποτελούνταν - εκτός του Γραμματέα- από 8 ακόμη υπαλλήλους, ωστόσο πολύ γρήγορα, και μετά την μεταφορά της πρωτεύουσας του Βασιλείου στην Αθήνα, το προσωπικό περιελάμβανε δύο υπουργικούς συμβούλους, δύο παρέδρους Α΄ και Β΄ τάξεως, δύο γραμματείς Α΄ τάξεως, τρεις γραμματείς Β΄ τάξεως και τρεις γραφείς Α΄ τάξεως, και το κτίριο στο οποίο στεγαζόταν ήταν η οικία του καθηγητή του Πανεπιστημίου, Ιωάννη Βενθύλου στην Πλατεία Ψυρρή.
Τον Ιούνιο του 1846 η «Γραμματεία...» μετονομάστηκε σε «Υπουργείον επί των Εκκλησιαστικών και της Δημοσίας Εκπαιδεύσεως».
Aμπντουλσάμεντ Αμπντουλαχί

Ο Aμπντουλσάμεντ Αμπντουλαχί ("Abdulsamed Abdullahi", σομαλικά: "Cabdulsamed Cabdullaahi", γενν. στις 19 Ιανουαρίου 1999) είναι Σομαλός, γεννημένος στην Ολλανδία, επαγγελματίας ποδοσφαιριστής, ο οποίος αγωνίζεται ως μέσος για τον Εργοτέλη.
Αγνή της Βυρτεμβέργης

Η Αγνή της Βυρτεμβέργης ("Agnes von Württemberg", 13 Οκτωβρίου 1835 - 10 Ιουλίου 1886) ήταν κόρη του Δούκα Ευγένιου της Βυρτεμβέργης.

Η "Παυλίνα Λουίζα Αγνή" γεννήθηκε στις 13 Οκτωβρίου 1835 στην Καρλσρούη, και ήταν το νεότερο παιδί και κόρη του Ευγένιου της Βυρτεμβέργης και της Ελένης του Χόενλοε-Λάνγκενμπουργκ.

Στις 6 Φεβρουαρίου 1858 παντρεύτηκε τον Ερρίκο ΙΔ΄, Πρίγκιπα του Ρόις στη Καρλσρούη. Μαζί απέκτησαν δύο παιδιά:
*τον Ερρίκο (1858-1928), παντρεύτηκε την Ελίζα του Χοενλόε-Λάνγκενμπουργκ. Απέκτησαν 5 παιδιά.
*την Ελισάβετ (1859-1951), παντρεύτηκε τον Χέρμαν του Ζολμς-Μπράουνφελς. Απέκτησαν 1 παιδί.

Πέθανε στις 10 Ιουλίου 1886 στη Γκέρα σε ηλικία 50 ετών. Είναι θαμμένη στην Εκκλησία της Αγίας Μαρίας στο Σλάιτς.
Zotye E200

thumb|left|Το πίσω μέρος του Zotye E200.

Το Zotye E200 είναι πλήρως ηλεκτροκίνητο αυτοκίνητο πόλης της κατηγορίας A, που παράγεται από την κινεζική αυτοκινητοβιομηχανία Zotye Auto, από το 2016. Αρχικά παρουσιάστηκε στο Σαλόνι Αυτοκινήτου της Σαγκάης τον Απρίλιο του 2015, με βασική τιμή στα 69.900 γουάν, ενώ μπήκε στην παραγωγή στις αρχές του 2016.

Το μοντέλο παίρνει κίνηση από ηλεκτροκινητήρα, ισχύος 82 hp και ροπής 170 N·m. Σύμφωνα με τα επίσημα στοιχεία της Zotye, το Zotye E200 επιτυγχάνει μέγιστη ταχύτητα 150 χιλιόμετρα την ώρα και έχει μέγιστη αυτονομία στα 220 χιλιόμετρα. Επίσης, το Zotye E200 διατίθεται με επιλογή ανάμεσα σε 2 διαφορετικές μπαταρίες, μία των 24,5 kWh και μία των 31,9 kWh.
Ξυλώδεις ίνες

Ξυλώδεις ίνες (wood fibres, wood fibers), γνωστές επίσης ως "ίνες ξύλου", είναι κυτταρινικές ίνες που εξάγονται από το ξύλωμα (ξύλο) και οι οποίες αξιοποιούνται για την παραγωγή χαρτιού, χαρτονιού και διαφόρων τύπων ινοσανίδων, όπως MDF.

Τα τελικά προϊόντα από χαρτί, που είναι άθροισμα ξυλωδών ινών συνήθως από δασικά είδη κατά 90%, ή ίνες από αγροτικά είδη (βλ. στελέχη σιταριού, κριθαριού, ρυζιού) είναι χαρτοσανίδες, χαρτοκιβώτια, χαρτόνια, χαρτί συσκευασίας, χαρτί περιτυλίγματος, χαρτί υγείας κ.α. Η ποιότητά τους και οι ιδιότητές τους εξαρτώνται από τη χημική, μηχανική ή μικτή πολτοποίηση που υφίσταται το ξύλο, όπως κι από τις συνθήκες χειρισμού και χημικής επεξεργασίας του.

Το μήκος της ξυλώδους ίνας (fibre length) είναι ένα κρίσιμο χαρακτηριστικό, το οποίο επηρεάζει τις μηχανικές ιδιότητες του χαρτιού και των χαρτονιών, όπως και των ινοσανίδων. Το στοιχείο αυτό αποτελεί κριτήριο για τη χρησιμοποίηση ειδών ξύλου στην παραγωγή συγκεκριμένων τύπων χαρτιού ή ινοσανίδων. Μακρύϊνα είδη, που προτιμούνται, είναι η ερυθρελάτη, η ελάτη και τα πεύκα, κυρίως η ακτινωτή πεύκη (radiata pine). 

Για εμπορικούς λόγους, δηλ. για καλλιέργεια "τεχνητών δασών", με σκοπό την παραγωγή φυσικών ξυλωδών ινών, χρησιμοποιούνται ευρέως δασοπονικά είδη που έχουν πολύ υψηλή ταχύτητα ανάπτυξης του ξυλώματος. Τέτοια είναι στον πλανήτη σήμερα είναι -ο ευκάλυπτος, -η λεύκη, και ένα είδος πεύκου ("Pinus radiata"). Eίναι σημαντική η μελέτη των παραγόντων που επηρεάζουν το μήκος και τη φυσική - χημική ανάπτυξη των ινών (βλ. ξυλεία από δασικές φυτείες -forest plantations- αποκλειστικά για παραγωγή ξυλωδών ινών), όπως επίσης και η έρευνα για τις δυνατότητες γενετικής βελτίωσης του ξυλώματος.
Φιλελεύθερο Κόμμα της Ανδόρρας

Το Φιλελεύθερο Κόμμα της Ανδόρρας (, PLA) είναι συντηρητικό-φιλελεύθερο πολιτικό κόμμα στην Ανδόρρα. Είναι μέλος της Φιλελεύθερης Διεθνούς και της Συμμαχίας Φιλελευθέρων και Δημοκρατών για την Ευρώπη.
ΦΚ Κόλος Κοβαλίβκα

Η ΦΚ Κόλος Κοβαλίβκα (ουκρανικά: Футбольний клуб «Колос» Ковалівка) είναι ουκρανικός επαγγελματικός ποδοσφαιρικός σύλλογος, με έδρα το χωριό Κοβαλίβκα. Αγωνίζεται στο πρωτάθλημα Ουκρανίας, έχοντας προβιβαστεί από την Α' Κατηγορία Ουκρανίας στις 8 Ιουνίου 2019 για πρώτη φορά στην ιστορία της. Τα χρώματα της ομάδας είναι το λευκό και το μαύρο.

Ο σύλλογος δημιούργησε μια πραγματική ιστορία Σταχτοπούτας το 2020, καθώς έγινε σε πέντε χρόνια από μια ερασιτεχνική ομάδα σε ομάδα πρόκρισης σε ευρωπαϊκή διοργάνωση ερχόμενη μέσω της πλήρους πυραμίδας πρωταθλήματος (4 βαθμίδες). Εκτός από την πυραμίδα του πρωταθλήματος, ο σύλλογος κατέχει επίσης αρκετές διακρίσεις στις περιφερειακές διοργανώσεις της Περιφέρειας Κιέβου που αντιπροσωπεύει. 

Ο σύλλογος πήρε το όνομά του από την ουκρανική αθλητική εταιρεία Kolos (συνδικάτα Αγροβιομηχανικού Συγκροτήματος) που υπάρχει από μετά τον Β' Παγκόσμιο Πόλεμο.
Γίγωνος

Η Γίγωνος ήταν αρχαία ελληνική πόλη (πόλη-κράτος) στη Χαλκιδική, αρχαία Μακεδονία. Αναφέρεται από τον Ηρόδοτο ως μία από τις πόλεις —μαζί με τις Λίπαξο, Κώμβρεια, Λίσαια, Κάμψα, Σμίλα, Αίνεια— που βρίσκονταν στην περιοχή του Θερμαϊκού Κόλπου, εντός περιοχής γνωστής ως Κρουσίδα κοντά στη χερσόνησο της Παλλήνης, όπου ο Ξέρξης συγκέντρωσε στρατεύματα κατά την εκστρατεία του έτους 480 π.Χ. 

Στη συνέχεια, η πόλη προσχώρησε στην Συμμαχία της Δήλου, καθώς εμφανίζεται σε κατάλογο εισφορών προς την Αθήνα το 434/3 π.Χ. Η Γίγωνος αναφέρεται επίσης από τον Θουκυδίδη ως το μέρος όπου στρατοπέδευσαν οι Αθηναίοι το 432 π.Χ., υπό την ηγεσία του Καλλία, όταν κατευθύνονταν ενάντια στην Ποτίδαια. 

Η τοποθεσία της Γιγώνου βρίσκεται κοντά στην σημερινή Νέα Καλλικράτεια.
Σαρλ Πισεγκρύ

Ο Ζαν-Σαρλ Πισεγκρύ (Γαλλικά: Jean-Charles Pichegru) (16 Φεβρουαρίου 1761 - 5 Απριλίου 1804) ήταν Γάλλος στρατηγός των πολέμων της Γαλλικής Επανάστασης. Υπό τη διοίκησή του, τα γαλλικά στρατεύματα κατέκτησαν το Βέλγιο και τις Κάτω Χώρες πριν πολεμήσουν στο μέτωπο του Ρήνου. Οι βασιλικές του πεποιθήσεις τον οδήγησαν στην απώλεια εξουσίας και απέλαση στην Καγιέν, Γαλλική Γουιάνα μετά το πραξικόπημα της 18 Φρουκτιδόρ το 1797. Αφού δραπέτευσε από την εξορία και εγκαταστάθηκε στο Λονδίνο, επέστρεψε στη Γαλλία και συμμετείχε σε συνωμοσία για απομάκρυνση του Ναπολέοντα από την εξουσία, γεγονός που οδήγησε στη σύλληψη και το θάνατό του.

Παρά την αποστασία του, το όνομά του είναι ένα από τα 558 ονόματα αξιωματικών που αναγράφονται κάτω από την Αψίδα του Θριάμβου.
Ιουλιανή της Έσσης-Φίλιπσταλ

Η Ιουλιανή της Έσσης-Φίλιπσταλ ("Juliane von Hessen-Philippsthal", 8 Ιουνίου 1761 - 9 Νοεμβρίου 1799) ήταν κόρη του Γουλιέλμου, Λανδγράβου της Έσσης-Φίλιπσταλ.

Γεννήθηκε στις 8 Ιουνίου 1761 στο Ζούτφεν, και ήταν το πέμπτο παιδί και η νεότερη κόρη του Γουλιέλμου, Λανδγράβου της Έσσης-Φίλιπσταλ και της Ουλρίκας Ελεονόρας της Έσσης-Φίλιπσταλ-Μπάρχφελντ.

Στις 10 Οκτωβρίου 1780 παντρεύτηκε τον Φίλιππο Ερνέστο, Κόμη του Σάουμμπουργκ-Λίππε στο Φίλιπσταλ. Μαζί απέκτησαν τέσσερα παιδιά:
*την Κόμισσα Ελεονόρα Λουίζα (1781–1783)
*την Κόμισσα Βιλελμίνη Καρλότα (1783–1858)
*τον Κόμη Γεώργιο Γουλιέλμο (1784–1860)
*την Κόμισσα Καρολίνα Λουίζα (1786–1846)

Πέθανε μετά από έντονο κρύο στις 9 Νοεμβρίου 1799 στο Μπύκεμπουργκ σε ηλικία 38 ετών. Είναι θαμμένη στο Μαυσωλείο του δάσους του Σάουμμπουργκ.
Κάμψα

Ο [[Ερμής (μυθολογία)|Ερμής]] φοράει [[Πέτασος|πέτασο]], νόμισμα της Κάμψας, περί το 400 π.Χ.
right|thumb|Νόμισμα της Κάμψας, περί το 400 π.Χ.
Η Κάμψα ήταν αρχαία ελληνική πόλη (πόλη-κράτος) στην Χαλκιδική, αρχαία Μακεδονία. Αναφέρεται από τον Ηρόδοτο ως μία από τις πόλεις —μαζί με τις Λίπαξο, Κώμβρεια, Λίσαια, Γίγωνο, Σμίλα, Αίνεια— που βρίσκονταν στην περιοχή του Θερμαϊκού Κόλπου, εντός περιοχής γνωστής ως Κρουσίδα κοντά στη χερσόνησο της Παλλήνης, όπου ο Ξέρξης συγκέντρωσε στρατεύματα κατά την εκστρατεία του έτους 480 π.Χ. 

Άλλα ονόματα της πόλης ήταν Σκάψα, με το οποίο αναφέρεται στους αθηναϊκούς καταλόγους εισφορών του 452/1 π.Χ., και Κάψα. Η πόλη ήταν μέλος του Κοινού των Χαλκιδέων. 

Η ακριβής τοποθεσία της δεν έχει ταυτοποιηθεί, αλλά μερικές φορές θεωρείται ότι βρισκόταν κοντά στα ορυχεία αργύρου 20 χιλιόμετρα ΑΝΑ της Θεσσαλονίκης .